Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 483/10/2201	Dunajská Streda, 5.4.2012
EEČ : 2-16-27-2012

U Z N E S E N I E

Trestná vec:	obvinený XXXXX  
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 491/2008 Zbierky zákonov

Rozhodol: 	prokurátor Okresnej prokuratúry Dunajská Streda
Rozhodnutie:
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 27.2.2012, spisová značka 2 Pv 483/10/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutková veta:
          dňa 19. decembra 2008 v Šamoríne, okres Dunajská Streda v predajni XXXXX, XXXXX XXXXX, na základe predložených osobných dokladov a uvedením falošných údajov o zamestnávateľovi uzatvorila úverovú zmluvu č. XXXXX s veriteľom Home Credit Slovakia, a.s., XXXXX na kúpu notebooku zn. Toshiba A300 v hodnote 697,04 € a zaviazala sa splácať 24 splátok po 43,42 € mesačne, pričom dňa 29.01.2009 uhradila čiastku vo výške 43,42 € a dňa 20.05.2009 uhradila čiastku vo výške 43,42 €, avšak ďalšie splátky už neuhradila, čím uviedla do omylu uvedenú spoločnosť v otázke splnenia podmienok na poskytnutie úveru a spôsobila škodu vo výške 955,24 €, podľa vyčíslenia škody 

Skúšobná doba:
Uznesením prokurátora Okresnej prokuratúry Dunajská Streda zo dňa 27.2.2012, spisová značka 2 Pv 483/10/2201, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry Dunajská Streda sp. zn. 2 Pv 483/10-10 zo dňa 04.02.2011 bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX za prečin úverového podvodu podľa § 222 ods. 1 Tr. zák. 
	Podľa § 216 ods. 2 Tr. por. bola obvinenej určená skúšobná doba na 12 mesiacov.
	Po uplynutí skúšobnej doby som zisťoval, či obvinená počas jej plynutia splnila podmienky uvedené v ustanovení § 217 ods. 1 Tr. por.
	Z aktualizovaného odpisu z registra trestov obvinenej vyplýva, že okrem rozhodnutia o podmienečnom zastavení trestného stíhania tunajšou prokuratúrou, nemá v ňom žiadny záznam.
	Z miesta trvalého bydliska nie je obvinená bližšie hodnotená. 
Počas skúšobnej doby nebola prejednávaná pre priestupok ani preverovaná pre podozrenie zo spáchania trestného činu.
          Takisto možno konštatovať, že splnila  povinnosť uloženú jej v súlade s § 216 Tr. por. keď počas skúšobnej doby uhradila  sumu 994,20 €. 
	Vzhľadom na vyššie uvedené skutočnosti som dospel k záveru, že obvinená splnila podmienky pre vyslovenie osvedčenia v skúšobnej dobe, a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné 
podať do troch dní od jeho doručenia cestou podpísanej 
prokuratúry na Krajskú prokuratúru v Trnave.
Sťažnosť má odkladný účinok.

JUDr. Marián Zvoda
prokurátor